Филолошки факултет „Блаже Конески“ - Скопје

Филолошкиот факултет „Блаже Конески“ при Универзитетот „Св. Кирил и Методиј“ во Скопје е највисока образовна и научна и јавна установа од областа на филолошките науки во Република Македонија. Наречен е по истакнатниот книжевник и јазичар Блаже Конески (1921-1993) — еден од првите негови професори.

 Историја 
Филолошкото образование при УКИМ, започнало со законот што го донела Владата на ДФ Македонија за организирање универзитет во Скопје во 1945 година и со посебно решение во 1946 година. Првиот декан бил Михаил Петрушевски, а првите предавања започнале на 16 декември 1946 година. Наставата била дел од веќе постоечкиот и прв факултет на територијата на Македонија - филозофскиот факултет. Филолошките кадри се одвоиле од Филозофскиот факултет, кога бил основан Факултетот во 1974 година. На 26 март 1997 година, Филолошкиот факултет бил преименуван во Филолошки факултет „Блаже Конески“.

 Први професори 
Првите петмина филолошки професори при Филозофскиот факултет во Скопје биле:

 Блаже Конески
 Михаил Петрушевски
 Харалампие Поленаковиќ
 Ѓорѓи Шоптрајанов
 Љубен Лапе

 Катедри 
Додипломските студии на факултетот траат четири години, а од 2005 година наставата се изведува според критериумите на европскиот кредит трансфер систем и Болоњската декларација. Наставно-научната работа на факултетот се изведува преку единаесет катедри на првиот циклус студии:

 Катедра за македонски јазик и јужнословенски јазици
Македонски јазик
Словенечки јазик и книжевност
Хрватски јазик и книжевност
 Катедра за македонска книжевност и јужнословенски книжевности
 Катедра за албански јазик и книжевност.
 Катедра за турски јазик и книжевност
 Катедра за славистика
Руски јазик и книжевност
Полски јазик и книжевност
Чешки јазик и книжевност
Двојазични славистички студии
 Катедра за романски јазици и книжевности
Француски јазик и книжевност
Шпански јазик и книжевност
Романски јазик и книжевност
 Катедра за германски јазик и книжевност
 Катедра за англиски јазик и книжевност
 Катедра за општа и компаративна книжевност
 Катедра за преведување и толкување
Катедра за италијански јазик и книжевност

Постојат исто така уште два оддела:
 Оддел за настава по странски јазик на нематичните факултети
 Центар за тестирање и сертифицирање на македонскиот јазик

Покрај јазиците на катедрите, на факултетот се изучуваат и следниве јазициАктивни студиски програми , Филолошки факултет „Блаже Конески“:

 португалски 
 кинески 
 корејски 
јапонски
 унгарски 
 чешки 
 полски
 хрватски
 словенечки
српски
 романски

Вториот циклус студии е организиран во четири научни области:

 Македонски јазик
 Македонска книжевност
 Наука за јазик (албански, турски, англиски, германски, романистика, славистика)
 Наука за книжевност (општа и компаративна, албанска, англиска, турска, германска, романистика, славистика)
 Конференциско толкување

На третиот циклус студии се нудат три студиски програми:

 Наука за јазик
 Наука за книжевност
 Македонистика

 Библиотека 
Филолошкиот факултет располага со девет библиотеки при соодветните катедри. Библиотеките располагаат со богат фонд на книги и списанија што го користат голем број студенти, наставници и научни работници од факултетот и надвор од него. Фондот на книги и списанија се обновува постојано со средства на факултетот, но и со донации на странски амбасади, културни центри и други институции на земји чии јазици се изучуваат на филолошкиот факултет.

 Издавачка дејност 
Факултетот има и издавачка дејност. Покрај издавањето учебници за потребите на наставата, разни информативни и прирачни книги за студентите, се издаваат и низа монографски трудови од разни области на филолошките науки, речници и други лексикографски трудови. Активно се издаваат списанијата „Славистички студии“ и „Современа филологија“.

 Извори 

 Надворешни врски 
 Филолошки факултет „Блаже Конески“ 

Категорија:Факултети при универзитетот „Св. Кирил и Методиј“
Категорија:Појавено во 1974 година во Македонија